Sicario: narkotikų karas
Sicario: narkotikų karas (angl. Sicario) – 2015 m. JAV veiksmo trileris, kurį režisavo Denis Villeneuve. Filme vaidina Emily Blunt, Benicio del Toro ir Josh Brolin. Veiksmas sukasi apie principingą FTB agentę, kurią Jungtinių Valstijų gynybos departamentas pasitelkia, kad sučiuptų galingo ir žiauraus Meksikos narkotikų kartelio lyderį. Filmas buvo giriamas už scenarijų, režisūrą, garso takelį, kinematografiją ir pagrindinių aktorių vaidybą. 88-oje „Oskarų“ teikimo ceremonijoje filmas buvo nominuotas už geriausią kinematografiją, geriausią originalią muziką ir geriausią garso montažą. Jo tęsinys „Sicario 2: Kartelių karai“ buvo išleistas 2018 m. birželio 29 d.